แรงซื้อกลับหุ้นบลูชิพประคองดัชนีเหลือลบ 0.21 จุด หลังภาคเช้าดิ่งหนัก 20 จุด
แรงซื้อกลับหุ้นบลูชิพประคองดัชนีเหลือลบ 0.21 จุด หลังภาคเช้าดิ่งหนัก 20 จุด โดยดัชนีปิดตลาดวันนี้ ที่ระดับ 1,786.45 จุด ลบ 0.21 จุด หรือ 0.01% มูลค่าการซื้อขาย 6.77 หมื่นล้านบาท
9 ก.พ. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,786.45 จุด ลบ 0.21 จุด หรือ 0.01% มูลค่าการซื้อขาย 6.77 หมื่นล้านบาท
10 หุ้นดันดัชนีวันนี้

ด้านนายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยในวันนี้ยังคงผันผวน โดยเป็นการปรับตัวลงตามดัชนีดาวโจนส์ที่ปรับตัวลงอย่างหนัก จากความกังวลของนักลงทุน หลังจากอัตราผลตอบแทนพันธบัตรรัฐบาลสหรัฐฯ ดีดตัวขึ้นใกล้ระดับสูงสุดในรอบ 4 ปี
อย่างไรก็ตาม ยังคงมีแรงซื้อกลับเข้ามาในตลาดจากหุ้นใหญ่ อย่าง กลุ่ม PTT และกลุ่มปิโตรเคมี เนื่องจากนักลงทุนยังมองเห็นถึงความแข็งแกร่งและปัจจัยเฉพาะตัวของหุ้นดังกล่าว รวมถึงช่วงนี้ดัชนีปรับตัวลงมาค่อนข้างเยอะ เลยส่งผลให้มีแรงซื้อกลับเข้ามาช่วยหนุนดัชนี
ส่วนแนวโน้มตลาดหุ้นไทยในสัปดาห์หน้า (12 ก.พ.61) คาดว่าตลาดฯ จะเคลื่อนไหวอยู่ในกรอบ 1,760-1,800 จุด โดยมีโอกาสปรับตัวขึ้นได้ต่อ พร้อมแนะเข้าซื้อหุ้นที่มีปัจจัยเฉพาะตัว และหุ้นที่ลงมาเยอะในช่วงก่อนหน้านี้
 
อนึ่งดัชนีตลาดหุ้นไทยเปิดตลาดฯ ภาคเช้าดิ่งหนักเกือบ 20 จุด ก่อนปรับตัวขึ้นจนมาปิดตลาดภาคเช้าที่ระดับ  1,775.28 จุด ลดลง 11.38 จุด หรือ 0.64% มูลค่าการซื้อขาย 33,745.45 ล้านบาท
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 4,659.20 ล้านบาท ปิดที่ 67.75 บาท ลดลง 1 บาท
PTT มูลค่าการซื้อขาย 4,055.59 ล้านบาท ปิดที่ 480 บาท ราคาไม่เปลี่ยนแปลง
IVL มูลค่าการซื้อขาย 3,748.45 ล้านบาท ปิดที่ 53.25 บาท เพิ่มขึ้น 2.50 บาท
BANPU มูลค่าการซื้อขาย 2,530.17 ล้านบาท ปิดที่ 21.10 บาท เพิ่มขึ้น 0.30 บาท
EA มูลค่าการซื้อขาย 2,233.25 ล้านบาท ปิดที่ 67.75 บาท เพิ่มขึ้น 1.25 บาท
 
ตลาดหุ้นเอเชีย
